钦定古今图书集成/历象汇编/乾象典/第029卷 > 《礼记》 > 《月令》
## 钦定古今图书集成/历象汇编/乾象典/第029卷 > 《礼记》 > 《月令》

季冬之月，“日穷于次，月穷于纪。”

〈注〉次，舍也。纪，会也。〈疏〉“日穷于次”者，谓去年季冬，日次于元枵，从此以来，每引移次他辰，至此月穷尽，还次元枵。“月穷于纪”者，去年冬季，月与日相会于元枵，自此以来，月与日相会在于他辰，至此月穷尽，还复会于元枵。